Anunț de angajare
Serviciul Public Local de Administrare a Complexului Sportiv „KÉZDI” Municipiul Târgu Secuiesc organizează concurs pentru ocuparea, pe perioadă nedeterminată, a unui post contractual vacant de execuție:
Date privind postul
· Denumirea postului: Referent
· Gradul profesional: I
· Nivelul postului: de execuție
· Numărul posturilor: 1 post
· Perioada: nedeterminată
· Durata timpului de lucru: normă întreagă, 8 ore/zi, 40 de ore/săptămână, conform graficului de lucru.
Condiții generale
Candidații trebuie să îndeplinească condițiile generale prevăzute la art. 15 din H.G. nr. 1336/2022, cu modificările și completările ulterioare.
Condiții specifice pentru ocuparea postului
· studii medii absolvite cu diplomă de bacalaureat;
· cunoștințe de bază privind utilizarea calculatorului, poștei electronice și programelor necesare evidenței și organizării activității;
· vechime în muncă: minimum 5 ani;
· permis de conducere categoria B, valabil;
· seriozitate, responsabilitate, punctualitate, capacitate de organizare și planificare, coordonare a personalului, comunicare, luarea deciziilor operative și gestionarea situațiilor neprevăzute;
· disponibilitate pentru muncă în schimburi, inclusiv în zilele de sâmbătă și duminică și, după caz, în zilele de sărbătoare legală, în funcție de programul patinoarului.
Principalele atribuții ale postului
· coordonarea, organizarea și urmărirea activității zilnice a patinoarului, conform programului de funcționare și dispozițiilor Șefului Serviciului;
· coordonarea activității personalului din cadrul patinoarului, repartizarea sarcinilor zilnice și verificarea îndeplinirii acestora;
· întocmirea sau propunerea programului de lucru și urmărirea prezenței personalului, cu informarea Șefului Serviciului asupra situațiilor constatate;
· urmărirea programului de utilizare a suprafeței de gheață, a pregătirii, întreținerii și refacerii acesteia și stabilirea operativă a intervențiilor necesare;
· urmărirea stării instalațiilor, echipamentelor, dotărilor și spațiilor aferente patinoarului și semnalarea imediată a defecțiunilor sau avariilor;
· coordonarea pregătirii patinoarului pentru antrenamente, competiții sportive, programe de patinaj public și alte evenimente, precum și colaborarea cu cluburile, organizatorii și utilizatorii.
Dosarul de concurs
· formular de înscriere la concurs;
· copia actului de identitate;
· copia certificatului de căsătorie sau a altui document prin care s-a realizat schimbarea de nume, după caz;
· copiile documentelor care atestă nivelul studiilor, inclusiv diploma de bacalaureat;
· copia carnetului de muncă, adeverințe eliberate de angajatori sau alte documente care atestă vechimea în muncă de minimum 5 ani;
· copia permisului de conducere categoria B;
· certificat de cazier judiciar sau, după caz, extras de pe cazierul judiciar;
· adeverință medicală care să ateste starea de sănătate corespunzătoare postului;
· certificat de integritate comportamentală, în cazurile prevăzute de lege;
· curriculum vitae, model comun european;
· alte documente prevăzute de legislația aplicabilă, după caz.
Etapele concursului
· selecția dosarelor de concurs;
· proba scrisă;
· interviul.
La proba scrisă pot participa numai candidații declarați admiși în urma selecției dosarelor. La interviu pot participa numai candidații declarați admiși la proba scrisă.
Bibliografie
1. Legea nr. 53/2003 – Codul muncii, republicată, cu modificările și completările ulterioare – Titlul III „Timpul de muncă și timpul de odihnă”, cu accent pe art. 112, art. 114, art. 120 alin. (2), art. 122 alin. (1) și art. 137 alin. (1).
2. Legea nr. 319/2006 a securității și sănătății în muncă, cu modificările și completările ulterioare – Capitolul IV „Obligațiile lucrătorilor”, art. 22 și art. 23.
3. Hotărârea Consiliului Local al Municipiului Târgu Secuiesc nr. 100/2026 și anexele acesteia – în special Anexa nr. 2 „Regulamentul Serviciului Public Local de Administrare a Complexului Sportiv „KÉZDI” al Municipiului Târgu Secuiesc”, art. 7, art. 9, art. 14, art. 15, art. 17 și art. 21.

Tematică
1. Durata normală și durata maximă legală a timpului de muncă.
2. Munca suplimentară: condiții de efectuare și compensarea prin ore libere plătite.
3. Repausul săptămânal.
4. Obligațiile lucrătorilor în domeniul securității și sănătății în muncă.
5. Utilizarea corectă a mașinilor, aparaturii, uneltelor și echipamentului individual de protecție.
6. Interdicția modificării sau înlăturării arbitrare a dispozitivelor de securitate.
7. Obligația de comunicare imediată a situațiilor de muncă periculoase și a deficiențelor sistemelor de protecție.
8. Scopul și regulile de funcționare ale Serviciului Public Local de Administrare a Complexului Sportiv „KÉZDI”.
9. Accesul utilizatorilor în Complexul Sportiv „KÉZDI”, inclusiv accesul copiilor sub 14 ani și situațiile în care accesul poate fi refuzat.
10. Prioritatea competițiilor și antrenamentelor cluburilor în utilizarea facilităților.
11. Întreținerea și repararea sistemelor și instalațiilor tehnice de către personal calificat și autorizat.
12. Cerințe privind menținerea suprafeței de gheață a Patinoarului Artificial „Deme László”.
13. Normele specifice Patinoarului Artificial „Deme László” privind asigurarea calității gheții prin monitorizarea permanentă a sistemului frigorific.
14. Curățenia și întreținerea suprafeței de gheață: efectuarea zilnică, înainte și după programul de utilizare.
15. Respectarea normelor de protecție a muncii, securitate și sănătate în muncă (SSM), prevenire și stingere a incendiilor (PSI) și a legislației de protecție a mediului în activitățile tehnice și de întreținere.
Notă: Actele normative se studiază în forma în vigoare la data organizării concursului.
Depunerea dosarelor
Dosarele de concurs se depun la Hostel Sport, sala de conferință, etaj III, până la data de 01.10.2026, ora 12:00.
Calendarul concursului
· • Data publicării anunțului: 21.09.2026;
· Termenul-limită pentru depunerea dosarelor: 05.10.2026, ora 14:00;
· Selecția dosarelor: 06.10.2026;
· Afișarea rezultatului selecției dosarelor: 06.10.2026, ora 15:00;
· Depunerea contestațiilor privind selecția dosarelor: până la 07.10.2026, ora 15:00;
· Soluționarea și afișarea rezultatului contestațiilor privind selecția dosarelor: până la 08.10.2026, ora 15:00;
· Proba scrisă: 12.10.2026, ora 09:00;
· Afișarea rezultatului probei scrise: 12.10.2026, ora 15:00;
· Depunerea contestațiilor privind rezultatul probei scrise: până la 13.10.2026, ora 15:00;
· Soluționarea și afișarea rezultatului contestațiilor privind proba scrisă: până la 14.10.2026, ora 15:00;
· Interviul: 15.10.2026, ora 09:00;
· Afișarea rezultatului interviului: 15.10.2026, ora 15:00;
· Depunerea contestațiilor privind rezultatul interviului: până la 16.10.2026, ora 15:00;
· Soluționarea și afișarea rezultatului contestațiilor privind interviul: până la 19.10.2026, ora 15:00;
· Afișarea rezultatului final: 20.10.2026, ora 10:00.
Locul desfășurării probei scrise și a interviului: Patinoarul Artificial „Deme László”, etaj I.
Contestațiile se depun în termenele și condițiile prevăzute de H.G. nr. 1336/2022, cu modificările și completările ulterioare.
Informații suplimentare
Desfășurarea concursului, precum și rezultatele fiecărei etape, vor putea fi urmărite pe pagina de internet www.kezdi.ro, unde vor fi publicate toate informațiile și rezultatele aferente concursului.
Relații suplimentare privind concursul, condițiile de participare și documentele necesare se pot obține la Hostel Sport, sala de conferință, etaj III, precum și la numărul de telefon 0785070050.

